অনলাইন ডেস্ক :শীতে শুষ্ক ত্বকের যত্ন নিতে অনেকেই হাবুডুবু খান। দেখা যায়, ত্বকের যত্ন নেওয়ার সঠিক পদ্ধতি জানলেও সময় পান না অনেকেই। অনেকে আবার একাধিক জিনিস ব্যবহার করে ত্বকের ক্ষতি করে ফেলেন। গ্লিসারিন, বডি ওয়েল, ফেস ক্রিম, লোশনের মতো প্রয়োজনীয় অনেক উপাদানই পাবেন বাজারে। এর মধ্যে মাত্র তিনটি জিনিস ব্যবহারে শীতে আপনার ত্বক রাখবে মসৃণ, বাড়াবে উজ্জ্বলতা। চলুন তাহলে দেখে নেওয়া যাক ঘরোয়া উপায়ে শীতের ত্বকের যত্ন নেওয়ার সহজ পদ্ধতি- যা যা লাগবে- গ্লিসারিন- ৫ ফোঁটা গোলাপ জল- ২০ মিলিলিটার লেবুর রস- একটা আস্ত লেবু ১. এই তিনটি উপাদান একসঙ্গে মিশিয়ে একটি কাচের শিশিতে রেখে দিন। ফ্রিজে রাখলে ভাল হয়। ২. ফলাফল বেশি ভালো পেতে চাইলে, এই মিশ্রণের সঙ্গে একটি ভিটামিন ই ক্যাপস্যুল মিশিয়ে নিন। ৩. প্রতিদিন অল্প অল্প করে এই মিশ্রণ মুখে মেখে নিন। এতে মুখের শুষ্ক ভাব কেটে ত্বক হবে ঝলমলে। প্রসঙ্গত, যারা মেক-আপ ব্যবহার করেন, মেক আপ তুলে ফেলার পরে এই মিশ্রণ মুখে স্প্রে বা তা দিয়ে মুখ মুছে নিন। উপকার পাবেন।